

	[image: 240201360302613907 - копия - копия]                          
	
Elmi-tədqiqat və beynəlxalq əlaqələr şöbəsinin
ƏSASNAMƏSİ 
	Sənəd №
	ADDA-ƏS-011

	
	
	Nəşr №
	01

	
	
	Nəşr tarixi:
	

	
	
	Səhifə
	9/ 9



[image: 240201360302613907 - копия - копия]
“AZƏRBAYCAN DÖVLƏT DƏNİZ AKADEMİYASI”
PUBLİK HÜQUQİ ŞƏXSİ


                                                                                     “TƏSDİQ EDİRƏM”
                                                                            “Azərbaycan Dövlət Dəniz Akademiyası”
                                                                             Publik Hüquqi Şəxsin
                                                                             prorektoru__________ dos. V.B.Sadıqov
                                                                            “___”_________________2025-ci il





KEYFİYYƏTİ İDARƏETMƏ SİSTEMİ
Elmi-tədqiqat və beynəlxalq əlaqələr şöbəsinin
ƏSASNAMƏSİ 
ADDA-ƏS-011








 Bakı 2025




MÜNDƏRİCAT 

1. Daxil olan məlumatlar..............................................................................3
2. Şöbənin fəaliyyətinin əsas məqsədi, vəzifələri,funksiyaları................4
3. Şöbənin  fəaliyyət  istiqamətləri …….....................................................5
4. Elmi-tədqiqat  işlərinin təşkili....................………………….....………....5
5. “Elmi əsərlər” məcmuəsinin nəşri.......................................…………….6
6. Patent - lisenziya işlərinin təşkili............................................................6
7. Doktorantura və dissertantura işinin təşkili..........................................6
8. Beynəlxalq  əlaqələrin təşkili..................................................................7
9. Şöbəyə daxil olan və şöbədən göndərilən sənədlərin qeydiyyatı.......8
10. Şöbənin strukturu, fəaliyyətinin təşkili..................................................8
11. Digər müddəalar........................................................................................9















1. DAXİL OLAN MƏLUMATLAR

1.1. ”Azərbaycan Dövlət Dəniz Akademiyası” Publik Hüquqi Şəxsi (bundan sonra   
       Akademiya) Elmi – tədqiqat və beynəlxalq əlaqələr şöbəsi (bundan sonra “şöbə”) 
       “Azərbaycan Xəzər Dəniz Gəmiçiliyi” Qapalı Səhmdar Cəmiyyətinin  01.10. 2019-    
       cu il tarixli CF03/01813 nömrəli məktubuna əsasən yaranmışdır.
1.2. Şöbənin fəaliyyət predmetini beynəlxalq standartların tələblərinə uyğun yerli   
       doktorant, dissertant, magistrantların elmi-tədqiqat işlərinin təşkili, patent-lisenziya 
       işlərinin həyata keçirilməsi, əcnəbi tələbələrin və yüksək ixtisaslı yerli və əcnəbi       
       mütəxəssislərin Akademiya ilə əlaqələri (təhsil alma, kurs keçmə, layihə və    
       proqramların həyata  keçirilməsini)  və digər tədbirlər təşkil edir.
1.3. Şöbənin  fəaliyyəti Azərbaycan Respublikasının “Təhsil haqqında” qanunu, “Publik  
       hüquqi Şəxs” və digər normativ hüquqi aktlarla, Azərbaycan Respublikası Nazirlər    
       Kabinetinin 2010-cu il 01 iyul tarixli 129 nömrəli qərarı ilə təsdiqlənmiş    
       “Doktoranturaların yaradılması və doktoranturaya qəbul Qaydaları”, Azərbaycan     
       Respublikası Nazirlər Kabinetinin 2015-ci il 01 May tarixli 125 nömrəli qərarı ilə  
       təsdiqlənmiş  “Azərbaycan Respublikası vətəndaşlarının xarici ölkələrdə,   
       əcnəbilərin və vətəndaşlığı olmayan şəxslərin Azərbaycan Respublikasında təhsil     
       alması Qaydaları”, Azərbaycan Respublikası Nazirlər Kabinetinin “Ali məkəblərdə     
       elmi-tədqiqat işlərinin təşkili və planlaşdırılması haqqında” 1995-ci il 6 noyabr     
       tarixli 242 nömrəli əsasnaməsi, Azərbaycan Respublikasının “Patent haqqında”     
       qanunu, “AXDG” QSC-nin və “Azərbaycan Dövlət Dəniz Akademiyası” PHŞ-nin    
       Nizamnamələri əsasında tənzimlənir.
1.4. Şöbənin əmlakı Akademiyanın mülkiyyətindədir və onun üzərində sahiblik- 
       istifadəçilik hüquqları qanunvericilikdə nəzərdə tutulmuş qaydada və hədlərdə  
       Akademiyaya məxsusdur. Şöbə müvafiq qaydada bu əmlaka  münasibətdə    
       istifadə hüququnu həyata keçirir.
1.5. Şöbənin  rəsmi  adı  aşağıdakı  kimidir.
       Tam adı “Azərbaycan Xəzər Dəniz Gəmiçiliyi” Qapalı Səhmdar Cəmiyyəti,      
       “Azərbaycan Dövlət Dəniz Akademiyası” PHŞ  Elmi-tədqiqat və beynəlxalq     
       əlaqələr şöbəsi. 
1.6. Şöbənin hüquqi ünvanı. Bakı şəhəri, Zərifə Əliyeva küç.18. 


2. ŞÖBƏNİN FƏALİYYƏTİNİN ƏSAS MƏQSƏDİ, VƏZİFƏLƏRİ,
FUNKSİYALARI
2.1. Elmi-tədqiqat sahəsində Akademiyanın elmi-tədqiqat laboratoriyalarında və      kafedralarında aparılan elmi – tədqiqat işlərinin vaxtı-vaxtında yerinə yetirilməsinə nəzarət edir. Yerinə yetirilmiş elmi-tədqiqat işlərini təhlil edir, elmi potensialın statistikasını aparır, illik və beş il ərzində görülmüş elmi işlərin nəticələrinə dair hesabat tərtib edir. Akademiyada əldə edilmiş ən mühüm elmi nəticələri        Azərbaycan Milli Elmlər Akademiyasında müzakirəyə hazırlayır və tətbiq olunması       üçün təkliflər verir. Azərbaycan Milli Elmlər Akademiyası sahə institutları, xarici        ölkələrin elmi idarələri, elmi-istehsalat birlikləri ilə əlaqələrin genişləndirilməsinə və        “Azərbaycan Xəzər Dəniz Gəmiçiliyi” QSC-nin qarşıya qoyduğu elmi problemlərin        həlli istiqamətində işlər aparır. Akademiyada Dövlət büdcəsindən maliyyələşdirilən       fundamental və tətbiqi elmi-tədqiqat işlərini Azərbaycan Milli Elmlər       Akademiyasının nəzdində Elmi-tədqiqat, təcrübi-konstruktor və dissertasiya        işlərini dövlət qeydiyyat mərkəzi üçün hazırlayır, təqdim edir və qeydiyyatını aparır,        sorğu - informasiya sistemləri yaradır, informasiya işinə dair biblioqrafik və        fakoqrafik arayışlar verir və aparılan elm-tədqiqat işlərinin referatif məlumat        bazasını yaradır.Akademiyada aparılan  elm-tədqiqat işlərinin patent qabiliyyətini        aşkarlayır, ixtiralar üzrə iddia sənədlərini hazırlayır, ibtidai ekspertizasını təşkil        edir.
2.2. Beynəlxalq əlaqələr sahəsində Azərbaycan Respublikasının qanunvericiliyinə,      Akademiyanın əsasnaməsinə və özünün fəaliyyət xüsusiyyətlərinə uyğun olaraq,    
       xarici ölkələrin elm və təhsil müəssisələri, təşkilatlar, beynəlxalq qurumlar və   
       fondlarla birbaşa əlaqələr yaradır, əməkdaşlıq haqqında ikitərəfli və çoxtərəfli   
       müqavilələr barədə rəhbərliyə məlumat hazırlayır. Beynəlxalq səviyyəli elm və    
       təhsil layihələrinin hazırlanmasında iştirak edir. Bağlanan beynəlxalq müqavilələr      
       əsasında professor- müəllim heyətinin, elmi işçilərin, tələbələrin (bakalavriat),    
       magistrant və doktorantların elm-tədqiqat, təhsil və tədrislə bağlı mübadiləsini    
       həyata keçiriir. Səlahiyyətinə aid olan məsələlər üzrə beynəlxalq tədbirlərdə, 
       konfranslarda, simpoziumlarda, görüşlərdə Akademiyanı təmsil edir. Azərbaycan    
       Respublikası Elm və Təhsil Nazirliyi, Dövlət Miqrasiya Xidməti ilə sıx əməkdaşlıq     
       edir və əcnəbi tələbələr haqqında onları məlumatlandırır.Akademiyada təhsil alan    
       əcnəbi tələbələrin müvəqqəti yaşamaq üçün sənədlərini toplayır və miqrasiya     
       xidmətinə təhvil verir. Bununla yanaşı aşağıdakı işləri həyata keçirir:
2.2.1. Əcnəbi vətəndaşların Akademiyada qəbulunun təşkil edilməsini; (bakalavr,      
          magistr və hazırlıq kursları)
2.2.2. Akademiyada keçirilən konfranslarda, seminarlarda, simpoziumlarda xarici        
          müəllimlərin  iştirakının təşkil edilməsi, eləcə də  xarici ölkələrdə  keçirilən         
          beynəlxalq konfranslarda və seminarlarda Akademiyanın əməkdaşlarının   
          iştirakının təmin edilməsini;
2.2.3. Xarici ölkələrin ali təhsil müəssisələri ilə ikitərəfli əməkdaşlığın həyata   
          keçirilməsini;
2.2.4. Akademiyanın Beynəlxalq Ali Dənizçilik məktəbləri Assosiasiyası  ilə əlaqələrinin təmin edilməsini;
2.2.5. Akademiyanın xarici ölkələrin ali təhsil müəssisələri  ilə əlaqələrinin yaradılması, onları rəsmiləşdirən sənədlərin layihələrini hazırlamaq və bağlanmış         müqavilələrin həyata keçrilməsində fakültələr, kafedralar və digər şöbələrlə birgə          fəaliyyətin təşkil olunmasını;
2.2.6. Keçirilən tədbirlər, simpoziumlar, konfranslar, seminarlar haqqında əcnəbi           tələbələrin məlumatlandırılmasının təşkil edilməsini;
2.2.7. Azərbaycan Respublikası Elm vəTəhsil Nazirliyinin keçirdiyi beynəlxalq və          əcnəbi tələbələr ilə bağlı tədbirlərdə Akademiyanın təmsil edilməsini..

3. ŞÖBƏNİN  FƏALİYYƏT  İSTİQAMƏTLƏRİ
3.1. Elmi - tədqiqat işlərinin təşkili
3.2.“Elmi - əsərlər” məcmuəsinin nəşri
3.3. Patent və lisensiya işlərinin təşkili
3.4. Doktoranturanın fəaliyyətinin təşkili
3.5. Beynəlxalq əlaqələrin təşkili

4.  ELMİ-TƏDQİQAT  İŞLƏRİNİN TƏŞKİLİ
4.1. Hesabat ilində kafedraların və elmi - tədqiqat laboratoriyalarının elmi mövzularının və təssərrüfat hesablı elmi - tədqiqat işlərinin illik və 5 illik planının hazırlanmasını və plan üzrə icrasına nəzarət edilməsi;
4.2. Hesabat ilində fakültə və kafedraların, elmi - tədqiqat laboratoriyalarının elmi mövzularının və təsərrüfat hesablı müqavilələr üzrə mövzuların yerinə yetirilməsi haqqında məlumatın toplanmasının həyata keçirilməsi;
4.3. Professor-müəllim, o cümlədən elmlər doktorları  və elmlər üzrə  fəlsəfə doktorları, həmçinin doktorantlar və dissertantlar tərəfindən aparılmış elmi-tədqiqat işlərinin həcmi, dissertasiya şuralarında müdafiə olunmuş doktorluq və fəlsəfə doktoru dissertasiyaları, çap olunmuş monoqrafiyalar, dərslik və dərs vəsaitləri, metodik vəsait və göstərişlər, məqalə və tezislər, xarici mətbuatda dərc olunmuş əsərlər haqqında statistik məlumatın hazırlanmasının həyata keçirməsi;
4.4. Elm sahələri və ixtisaslar üzrə doktorantura və dissertanturaya qəbul və buraxılış,
doktorantura xətti ilə elmi və elmi-pedaqoji kadrların hazırlanmasının elm sahələri və ixtisaslar üzrə təhlil aparılmasının təmin edilməsi;
4.5. Sənaye əhəmiyyətinə malik olan, elm və təhsil sahələrində tətbiq olunmuş elmi
işlər və onların səmərəliliyi haqqında qısa məlumatın hazırlanmasının təmin edilməsi;
4.6. Elmi-texniki əməkdaşlıq sahəsində Akademiyanın əlaqə saxladığı xarici dövlətlərin ali təhsil ocaqları, elm və istehsal müəssisələri, birgə işlənən elmi problemlər və alınmış nəticələr, təcrübə mübadiləsi sahəsində görülən işlərin statistikasının aparılması;
4.7. Beynəlxalq konfranslarda, konqreslərdə, simpoziumlarda iştirak, beynəlxalq
proqramlar üzrə material və təkliflərin toplanmasının təmin edilməsi;
4.8. Elmi-tədqiqat, təcrübi-konstruktor və dissertasiya işlərinin dövlət qeydiyyat
mərkəzinə təqdim olunan formalar üzrə zəruri hesabatlarının tərtibatının təmin
edilməsi;.
4.9. Tələbələrin elmi-tədqiqat işlərinə cəlb olunmalarına, tələbələrin inkişaf
dinamikasına nəzarət edilməsi;
4.10.Elmi-tədqiqat işlərinin plan üzrə icrasının gedişinə və kafedraların
əməkdaşlarının elmi-tədqiqat işində iştirak dərəcələrinin təhlilinin aparılması;
4.11.Konfranslar, olimpiadalar və digər tədbirlərin (respublika, beynəlxalq və ali təhsil
müəssisəsi miqyaslı, ali təhsil müəssisəsi daxilində fakültələr arasında)
keçirilməsində iştirak edilməsi;

5. “ELMİ ƏSƏRLƏR” MƏCMUƏSİNİN NƏŞRİ
5.1. Akademiyanın “Elmi əsərlər ” məcmuəsində çap olunması üçün məqalələrin qəbul
edilməsi və tərtib qaydalarına uyğunluğunun yoxlanılmasının təşkil edilməsi;
5.2. Elmi-metodik və konfrans, məlumat bülletenlərinin və digər materialların qəbul və
təhvil verilməsinin təmin edilməsi;

6. PATENT - LİSENZİYA İŞLƏRİNİN TƏŞKİLİ
6.1. Akademiyada ixtiraçılıq və səmərələşdirmə işlərinin təşkil edilməsi;
6.2. Respublikada və xarici ölkələrdə ixtira səviyyəsində olan elmi-tədqiqatların        qorunması işlərini təşkil etmək, iddia sənədlərinin ekspertizasını keçirmək,    
       baxılmağa və dövlət qeydiyyatına təqdim edilməsi;
6.3. İxtiraların tərtibində və müəlliflik hüququnun qorunmasında ixtiraçılara və   
       tədqiqatçılara kömək göstərilməsi;
6.4. İxtiraların və istehsalat sirlərinin tətbiqinə dair elmi-metodiki və təşkilatı tədbirlər   
       keçirilməsinə köməklik göstərilməsi;
6.5. İxtiraların, sənaye nümunələrinin, faydalı modellərin və digər elmi-texniki  
       nəticələrin lisenziya satışını təşkil etmək, bu istiqamətdə hüquqi-texniki sənədlər  
       hazırlamaq və ödənişlərin vaxtında verilməsinə nəzarət edilməsi;
6.6. Elmi tədqiqatların patent qabiliyyəti məsələlərinə, həmçinin patent-lisenziya işinə    
       dair informasiyalar hazırlanmasına və yayılmasına, bu istiqamətdə müsabiqələr, 
       baxışlar təşkil edilməsinə və kütləvi tədbirlər (seminarlar, informasiya günləri,     
       mütəxəssis günləri və s.) keçirilməsinə köməklik göstərilməsi;.
6.7. Vacib tədris, elmi-texniki və istehsalat tələblərinə cavab verən elmi-tədqiqat işləri   
       və işləmələrinin tədris işində və istehsalatda istifadəsinə dair təkliflər  
       hazırlanmasında və reklamlaşdırılmasında yaxından iştirak edilməsi;

7.  DOKTORANTURA VƏ DİSSERTANTURA İŞİNİN TƏŞKİLİ

7.1. Doktorantların (dissertantların) qəbul planlarının hazırlanmasının həyata
keçirilməsi;
7.2. Doktorant və dissertantlarla bağlı bütün statistik məlumatları hazırlayıb aidiyyəti
təşkilatlara göndərilməsinin təmin edilməsi;
7.3. Qəbul olunma, xaric olunma, bərpa olunma və digər prosedurların
sənədləşdirilməsinin təmin edilməsi;
7.4. Doktorant və dissertantların dissertasiya mövzularının və elmi rəhbərlərinin təsdiq
edilmə, təhkim olunma əmrlərinin hazırlanmasının təmin edilməsi;
7.5. Fəlsəfə doktoru imtahanlarının təşkil edilməsi və sənədləşdirilməsinin təmin
edilməsi;
7.6. Doktorant və dissertantların attestasiyadan keçmələrinə (bir təhsil ilindən digər
təhsil ilinə) kafedralarla əlaqəli şəkildə nəzarət etmək və attestasiya əmrlərinin
hazırlanmasının təmin edilməsi;
7.7. Doktorant və dissertantların tədrisi və elmi yaradıcılıq fəaliyyətinə aid olan bütün
məsələlərində iştirak edilməsi;
7.8. Elmi-praktiki konfransların keçirilməsinin təşkil edilməsi;
7.9. Doktorantların şəxsi işlərinin formalaşdırılması və yazılması, onlarda müvafiq
dəyişiklərin, o cümlədən təltiflərin və intizam tənbehlərinin qeyd edilməsi;
7.10.Carı saxlanma müddətləri başa çatmış sənədlərin arxivə verilməsinin təmin
edilməsi;
7.11.Dissertasiya işi tamamlanan doktorant və dissertantın rəsmi müraciət tarixindən
etibarən üç aydan gec olmayaraq dissertasiyanın ilkin müzakirəsinin
keçirilməsinin təşkil edilməsi;
7.12.Dissertasiya işi tamamlanıb ilkin müzakirədən keçən dissertant və doktorantların
müvafiq ixtisas üzrə fəaliyyət göstərən dissertasiya şuralarına müraciətinin təmin
edilməsi;

8. BEYNƏLXALQ  ƏLAQƏLƏRİN TƏŞKİLİ
8.1. Dövlətlərarası və hökümətlərarası müqavilələrə müvafiq olaraq təhsil
proqramlarında iştirak edilməsi;
8.2. TEMPUS, ERASMUS+ proqramları çərçivəsində tələbə mübadiləsinin həyata
keçirilməsi;
8.3. UNESCO çərçivəsində həyata keçirilən beynəlxalq əməkdaşlıq layihələrində
Akademiyanın iştirakının genişləndirilməsi;
8.4. Qısamüddətli tələbə təhsil proqramlarının həyata keçirilməsi;
8.5. Azərbaycan Respublikası Elm və Təhsil Nazirliyinin müvafiq beynəlxalq əlaqələr
şöbəsinin iştirakı ilə ölkəmizdə olan xarici ölkə səfirləri ilə mütəmadi olaraq
görüşlərin keçirilməsi, onların vasitəsilə Akademiya haqqında xaricdə daha tam və
dolğun məlumat yayılmasına nail olunması;
8.6. Bağlanan müqavilələr, beynəlxalq proqramlar əsasında Akademiyanın tələbə,
magistrant, doktorant və dissertantlarının xaricdə təhsil almasının təşkil edilməsi;
8.7. Xarici ölkələrin qabaqcıl alimlərinin və yüksək ixtisaslı mütəxəssislərini
Akademiyada mühazirələr oxumaları, elmi konfranslarda və seminarlara dəvət
edilməsi.
8.8. Təhsil sahəsi üzrə beynəlxalq sənədlərin (anlaşma memorandumu, niyyət
protokolu, müqavilə) layihəsini hazırlayır, əməkdaşlığın başlanılması, inkişaf
etdirilməsi və təşkil edilməsi üçün müvafiq təkliflər hazırlanması;
8.9. Akademiyanın beynəlxalq təşkilatlarda maraqlarının təmin edilməsi məqsədilə
tədbirlərdə iştirak edilməsi;
8.10.Akademiyanın digər ölkələrin ali təhsil müəssisələri və beynəlxalq təşkilatlarla
münasibətlərinin qurulması ilə əlaqədar təkliflərin verilməsi və bu tədbirlərdə
Akademiyanın təmsil edilməsi;
8.11.Akademiyanın xarici dövlətlərin ali təhsil müəssisələri ilə imzaladığı sənədlərin
reystrinin (qeydiyyatının) aparılması, öhdəliklərin yerinə yetirilməsinə nəzarət
edilməsi;
8.12.Akademiyanın nizamnaməsi ilə müəyyən edilmiş digər istiqamətlərdə fəaliyyət
göstərilməsi;
8.13.Akademiyanın nümayəndələrinin sahələr üzrə təşkil edilən beynəlxalq və regional
miqyasli tədbirlərdə - konfrans, seminar, iclas, sərgilərdə iştiraklarının təmin
edilməsi və bununla əlaqədar təkliflər hazırlanması;
8.14.Akademiya tərəfindən dəvət olunan xarici ölkə nümayəndələrinin ölkəyə
səfərlərinin təşkil edilməsi və bununla əlaqədar zəruri tədbirlərin həyata
keçirilməsi.

9. ŞÖBƏYƏ DAXİL OLAN VƏ ŞÖBƏDƏN GÖNDƏRİLƏN
SƏNƏDLƏRİN QEYDİYYATI
9.1. Şöbədə kargüzarlığın aparılmasına və sənədlərin çap olunmasına aid əmr və
təlimatların öyrənilməsinin təmin edilməsi;
9.2. Şöbəyə daxil olmuş sənədlərin müəyyən olunmuş müddətlərdə icrasının təmin
edilməsi;
9.3. Daxil olan sənədlərin vaxtında qeydiyyatının aparılmasının və icraçılara
verilməsinin təmin edilməsi;
9.4. İcra olunmuş sənədlərin müvafiq qaydada qaytarılmasının və ya işə tikilməsinin
təmin edilməsi;
9.5. İşə tikilmiş sənədlərin müvafiq jurnallarda qeydiyyatının aparılması;
9.6. Kompüterin istismarına, yanğin təhlükəsizlik qaydalarına ciddi riayət edilməsi;
9.7. Sənədlərin arxiv üçün hazırlanması, təhvil verilməsi və müddəti başa çatmış digər
sənədlərin müvafiq qaydada məhv edilməsinin təşkil edilməsi.

10. ŞÖBƏNİN STRUKTURU, FƏALİYYƏTİNİN TƏŞKİLİ
10.1.Şöbə: Şöbə müdiri, elmi işlər üzrə baş mütəxəssis, doktorantura üzrə mütəxəssis,
beynəlxalq əlaqələr və əcnəbi tələbələr üzrə mütəxəssis və  sənədləşmə üzrə
mütəxəssisdən ibarətdir.
10.2.Şöbəyə müdir rəhbərlik edir, müdir Akademiyanın rektorunun əmri ilə vəzifəyə
təyin olunur və vəzifədən azad olunur.
10.3.Müdir:
10.3.1.Şöbənin fəaliyyətini təşkil edir;
10.3.2.Akademiyanın digər struktur bölmələri və aidiyyəti təşkilatlarla qarşılıqlı əlaqə
yaradır;
10.3.3.Şöbənin işçiləri arasında vəzifə bölgüsü aparır;
10.3.4.Şöbənin işçiləri tərəfindən əmək və icra intizamının yerinə yetirilməsinə nəzarət
edir;
10.3.5.Şöbəyə təhkim olunmuş dövlət əmlakının qorunmasını təmin edir;
10.3.6.Əməyin təhlükəsizliyi, yanğınəleyinə və sanitar-gigiyenik qaydalara riayət
edilməsini təmin edir;
10.3.7.Bu əsasnamə ilə müəyyən edilmiş vəzifələrin icrasına görə məsuliyyət daşıyır.


11. DİGƏR MÜDDƏALAR

11.1. Bu əsasnamə 3(üç) nüsxədə tərib olunmuşdur.

11.2. Bu əsasnamə, ona edilən dəyişiklik və əlavələr Akademiyanın Elmi Şurasının
qərarı tərəfindən təsdiq edildikdən sonra qüvvəyə minir.

“Azərbaycan Dövlət Dəniz Akademiyası” PHŞ-nin Elmi  Şurasının
“ 01 “ “dekabr “ 2023-cü il tarixli (protokol № 3) iclasının qərarı ilə təsdiq  edilib.

